b'\n_START_ARTICLE_\nKatja Eman\n_START_SECTION_\n\xc5\xbdivljenje\n_START_PARAGRAPH_\nPo osnovni \xc5\xa1oli, ki jo je obiskovala v Bodoncih in na Cankovi, ter gimnaziji v Murski Soboti je izobra\xc5\xbeevanje nadaljevala na Visoki policijsko - varnostni \xc5\xa1oli v Ljubljani, kjer je leta 2004 diplomirala s podro\xc4\x8dja splo\xc5\xa1ne in kriminalisti\xc4\x8dne psihologije._NEWLINE_Izhaja iz literarnega kroga Edicij revija Separatio. Na za\xc4\x8detku literarne poti je sodelovala pri literarnem projektu zasilni izhod, ki je nastal v sodelovanju Edicij revije Separatio in Mladinskega informativnega in kulturnega kluba Murska Sobota. Osnovni namen projekta je bil, da neuveljavljenim pomurskim literarnim ustvarjalcem v zalo\xc5\xbeni\xc5\xa1ko podhranjeni regiji omogo\xc4\x8di knji\xc5\xbeno objavo njihovih stvaritev in s tem olaj\xc5\xa1a organizacijsko - tehni\xc4\x8dni prehod iz literarnega ljubiteljstva v svet "zaresne literature"._NEWLINE_Kot 9. zvezek Edicij revije Separatio je iz\xc5\xa1el njen roman RDE\xc4\x8cA VRTNICA in sicer v skupnem knji\xc5\xbenem projektu, v katerem je bil tudi pesni\xc5\xa1ki zbornik Jaz sem jaz in v meni nih\xc4\x8de ne prebiva (ZKD Murska Sobota, 2002).'